Garcinija
Garcinija (Garcinia) – kliuzijinių (Clusiaceae) šeimos krūmų ir medžių gentis, paplitusi Afrikos, Australijos, Azijos ir Okeanijos tropikuose. Dėl skirtingos sistematikos genčiai priskiriama nuo 50 iki 300 rūšių. Didelės dalies garcinijų sėklamakštės yra valgomos, tačiau naudojamos tik vietinėms reikmėms, iš plačiau naudojamų rūšių pažymėtini mangostaninės garcinijos vaisiai. Vaisių žievelė vartojama kaip prieskonis. Sakai naudojami gumos gamybai. Dalis rūšių, pavyzdžiui, karčioji garcinija turi vaistinių savybių.